joelniklaus/EU_Wikipedias huggingface dataset:
Brestovany

Brestovany sú obec na Slovensku v okrese Trnava.

Názov obce je odvodený od stromu brest, ktorý v minulosti rástol v jej okolí vo veľkom množstve. Brestovany majú niečo cez 2 500 obyvateľov. Významnými budovami sú novozrekonštruovaná budova základnej školy, ktorá sa nachádza v priestoroch kaštieľa, ďalej je to rímskokatolícky kostol zasvätený sv. Jánovi Krstiteľovi, postavený v roku 1776 a kaplnka sv. Martina, datovaná od roku 1767.Brestovany má relatívne mladých obyvateľov. 

Podľa ostrihomských štatútov bola v Brestovanoch fara už v roku 1397, teda aj kostol. Vizitácia v roku 1561 uvádza, že miestny starý kostol i cintorín sú v dobrom poriadku. No roku 1634 vizitátor konštatuje, že starobylý brestovansky kostol je v dezolátnom stave. Ide tu pravdepodobne o najpôvodnejšiu budovu, ktorá spustla za tureckých vpádov. Správa sa však môže týkať i kostolíka na malobrestovanskom cintoríne, aj keď ho spomína až vizitácia z roku 1783 za miestneho farára Martina Palsoviča, bernolákovca a člena Slovenského učeného tovarišstva. Budova fary tu stála od roku 1752, no trnavský patronát roku 1783 schválil rozpočet na novú faru, ktorú miestni kňazi používali do nedávnej minulosti. 

Kaštieľ bol v minulosti obývaný grófmi Wielopolskými, ktorých častým hosťom bol skladateľ Chopin.

Významné osobnosti 

 Jožo Nižnánsky (* 1903 – † 1976), slovenský básnik a spisovateľ
 František Nižnánsky  (* 1911 – † 1967), epizootológ, organizátor laboratórnej diagnostiky
 Jozef R. Nižnanský (* 1925 – † 1996), jazykovedec, historik, publicista

Referencie

Iné projekty

Externé odkazy 
 

 
Obce okresu Trnava
Malženice

Malženice sú obec na Slovensku v okrese Trnava, v blízkosti Jaslovských Bohuníc.

Polohopis 
Obec leží v Trnavskej pahorkatine, na potoku Horná Blava. Od Trnavy je vzdialená  severovýchodne, rovnako vzdialený je východne situovaný Hlohovec a najbližším mestom je  vzdialený Leopoldov. Malženicami prechádza cesta II/504, ktorá umožňuje dopravné spojenie s Trnavou a Piešťanmi. V blízkosti obce bola v rokoch 2008 až 2010 vybudovaná Paroplynová elektráreň Malženice.

Dejiny 
Najstaršie nálezy dokazujú osídlenie územia v okolí obce sú datované do paleolitu – staršej doby kamennej. Osídlenie obce Malženice je doložené v Zoborskej listine z roku 1113. Z listín vyplýva skutočnosť, že v obci bol benediktínsky kláštor, ktorý bol zrejme zničený počas Mongolského vpádu do Uhorska v roku 1241. Kráľ Belo IV. obec „Maniga“ v roku 1268 daroval synom trnavského richtára Conch -Kunza, o polstoročie neskôr (1332) je doložená aj existencia samostatnej farnosti s kostolom. 

Malženice mali v 14. – 16. storočí mestské výsady s právom zriadenia a vyberania mýta a usporadúvať pravidelné trhy. Kópia listiny, povyšujúcej Malženice na poddanské mestečko je uložená na miestnej fare.

Pamiatky 
V obci je rímskokatolícky románsky kostol Panny Márie Nanebovzatej z 13. storočia. Postavil ho Rád nemeckých rytierov a pôvodne išlo o dvojvežovú stavbu. Obe veže však boli v 17. storočí zbúrané a nahradila ich nová v osi kostola.

Rodáci 
 František Xaver Ábel, slovenský filozof a pedagóg
 Alexander Alagovič , člen slovenského učeného tovarišstva, záhrebský biskup 
 Ladislav Alagovič, náboženský spisovateľ
Štefan Kocian  /ps.Števo Blavan/ básnik a prekladateľ

Šport v obci 
 stolný tenis
 futbal
 freestyle bmx
 skateboarding
 basketball
 discgolf
 petang
 volejbal

Referencie

Externé odkazy 
 
 www.apsida.sk - profil románskeho kostola

Zdroj 
 Oficiálne stránky mesta

 
Obce okresu Trnava
Dechtice

Dechtice (, , ) sú obec na Slovensku v okrese Trnava.

Polohopis 
Leží na pomedzí Brezovských Karpát a Podmalokarpatskej pahorkatiny. Z Dobrovodskej kotliny priteká údolím Malých Karpát riečka Horná Blava. 

Obcou prechádza cesta II/502 z Trstína do Vrbového, ktorú v centre križuje II/560 do Trnavy. Krajské a okresné mesto Trnava leží  južne, Piešťany  východne a Hlohovec  juhovýchodne.

Pamiatky 
V obci je rímskokatolícky kostol svätej Kataríny Alexandrijskej z roku 1652 a na cintoríne románsky kostolík Všetkých Svätých datovaný do roku 1172. Ten má podobu na Slovensku unikátnej rotundy s takmer kruhovým pôdorysom vnútorného priestoru lode, ktorá má však v exteriéri obdĺžnikový tvar. Na juhovýchodnej stene lode sa zachovala neskororománska freska zobrazujúca život Krista. V centre obce je kaplnka z roku 1743 zasvätená Panne Márii Karmelskej. V katastrálnom území obce sa nachádzajú ruiny kláštora a kostola svätej Kataríny Alexandrijskej z roku 1618 a Mudrochov mlyn.

Zjavenia Panny Márie 
V Dechticiach sa od roku 1994 niekoľkým vizionárom údajne zjavila opakovane Panna Mária. Pri Bratislavsko-trnavskej arcidiecéze bola 28. októbra 1998 zriadená Komisia pre skúmanie zjavení Panny Márie v Dechticiach. Do Dechtíc sa konajú púte každú prvú Nedeľu po prvom piatku.

Referencie

Iné projekty

Externé odkazy 
 
 Stránky farnosti sv. Kataríny Alexandrijskej
 Stránky občianskeho združenia Katarínka
 Profil románskej rotundy v Dechticiach

 
Obce okresu Trnava
Pavlice (okres Trnava)

Pavlice sú obec na Slovensku v okrese Trnava. 

V obci je rímskokatolícky kostol sv. Mikuláša z roku 1692.

Referencie

Externé odkazy 
 

 
Obce okresu Trnava
Zemianske Sady

Zemianske Sady sú obec na Slovensku v okrese Galanta.
Zemianske Sady patria do Trnavského kraja a tvoria severnú polohu okresu Galanta.
Poloha obce je 15 km od Serede asi 14 km od Hlohovca. Približne rovnakú vzdialenosť má do Galanty, Trnavy aj Nitry ( 25 - 30 km ).
Zdroj: http://www.zemianskesady.sk

Referencie 

 
Obce okresu Galanta
Gáň

Gáň je obec na Slovensku v okrese Galanta.

Dejiny 
Prvá písomná zmienka o obci Gáň sa zachovala v zoborskej listine z roku 1113. Obec bola majetkom zoborského opátstva. 

Dôležitým medzníkom pre vývoj obce bol 1. november 1881, keď bola zahájená železničná premávka na trati Galanta - Sereď. Železnica poskytla v nasledujúcich desaťročiach mnohým obyvateľom Gáne živobytie. Obce Gáň a Brakoň sa v roku 1957 zlúčili a vytvorili spoločnú obec Brakoňská Gáň. Od roku 1960 sa však používa pre obec názov Gáň.

V roku 1947 bol v obci postavený prvý kultúrny dom v okrese Galanta. V nasledujúcich rokoch bol vybudovaný športový areál, materská škola, dom smútku, budova obecného úradu a ďalšie novostavby.

Obyvateľstvo 
Prevažná väčšina obyvateľov obce je slovenskej národnosti.

Kultúra a zaujímavosti

Pamiatky 
 Rímskokatolícky Kostol Svätej rodiny, jednoloďová románska stavba s podkovovitou apsidou a malou strešnou vežou, z prelomu 12. a 13. storočia. Pôvodné patrocínium bolo sv. Ondreja. Po mongolskom vpáde bol poškodený, následne v druhej polovici 13. storočia bol obnovený. Okolo roku 1312 mohol byť poškodený počas plienenia Matúša Čáka, následne bol obnovený v duchu gotiky. V období reformácie a bojov počas 17. storočia bol kostol spustnutý, keď sa v roku 1694 spomína ako opustený. V roku 1745 prešiel barokovou úpravou, keď bol novo zaklenutý, vybudovali západnú emporu a kryptu rodiny Pacerovcov. V roku 1756 bolo zmenené patrocínium na dnešné sv. Rodiny. V rokoch 1967-1968 prešiel obnovou, naposledy v rokoch 2012-2014. Fasády lode aj apsidy kostola sú členené slepými arkádami tvorenými románskym tehlovým murivom. Na južnej stene lode je prezentovaný zamurovaný ústupkový portál. Veža je ukončená ihlancovou helmicou.

Hospodárstvo 
Nachádza sa tu Logistické centrum - DHL Tesco, DHL Samsung a ďalšie.

Šport 
V obci Gáň sa už veľa rokov hráva futbal pod názvom TJ Slovan Gáň.

Osobnosti obce

Rodáci 
 Vladimír Filo (* 1940), rožňavský diecézny biskup.

Pôsobili tu 
 Vojtech Babulík (* 1909 - † 1997), rímskokatolícky kňaz, pôsobil v ovci medzi rokmi 1970-1995 ako farár. Bol známym a obľúbeným kazateľom v rozhlase i na početných ľudových misiách. 
 Eduard Bublinec (* 1937), ekológ, pedológ, lesník a pedagóg, ktorý sa špecializuje na výskum biogeochemických cyklov najmä v bukových a smrekových ekosystémoch.

Referencie

Iné projekty

Externé odkazy 
 Oficiálna stránka obce
 Apsida.sk- profil románskeho kostola

 
Obce okresu Galanta
Dolný Chotár

Dolný Chotár je obec na Slovensku v okrese Galanta.

Referencie

Externé odkazy 
 Oficiálna stránka obce

 
Obce okresu Galanta
Čierna Voda

Čierna Voda môže byť:

 obec v okrese Galanta, pozri Čierna Voda (okres Galanta)
 miestna časť slovenskej obce Chorvátsky Grob v okrese Senec, pozri Čierna Voda (Chorvátsky Grob)
 rieka na južnom Slovensku, pozri Čierna voda (prítok Malého Dunaja)
Kráľov Brod

Kráľov Brod je obec na Slovensku v okrese Galanta.

Kultúra a zaujímavosti

Pamiatky 
 Rímskokatolícky Kostol sv. Imricha, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1836. Interiér je zaklenutý pruskými klenbami, presbytérium malou kupolou. Nachádza sa tu neogotický hlavný oltár sv. Imrcha zo začiatku 20. storočia. V znikol v dielni Rétay a Benedek v Budapešti. Kazateľnica, krstiteľnica aj organ sú historizujúce z obdobia okolo roku 1900. Fasády kostola sú hladké, členené termálnymi oknami. Priečelie je lemované pilastrami. Veža je členená kordónovou rímsou a ukončená zvonovitou helmicou.

 Socha sv. Michala archanjela na stĺpe, baroková prícestná socha z druhej polovice 18. storočia. Stojí pred rímskokatolíckou farou.

 Socha sv. Vendelína z roku 1907.

Referencie

Externé odkazy 
 Oficiálna stránka obce

 
Obce okresu Galanta
Malá Mača

Malá Mača je obec na Slovensku v okrese Galanta.

Kultúra a zaujímavosti

Pamiatky 
 Rímskokatolícky Kostol sv. Margity Antiochijskej, jednoloďová románska stavba s pravouhlým ukončením presbytéria a predstavanou vežou, z prvej polovice 13. storočia. Stojí v poli pri obci stojí v areáli obkolesenom tehlovým ohradným múrom. Gotickými úpravami prešiel v priebehu 14. a 15. storočia. V druhej polovici 17. storočia bola pristavaná hranolová veža a interiér bol novo zaklenutý. Barokovou obnovou prešiel pred rokom 1714 a v roku 1727. Úpravami prešiel aj v roku 1948. Systematický výskum a obnova kostola prebieha od roku 2005. Z románskeho obdobia pochádza presbytérium s valenou klenbou a víťazný oblúk. Po stranách víťazného oblúka boli odkryté dva atypické trojuholníkové otvory s vnútorným stĺpikom a dvoma oblúkmi. Na východnej stene presbytéria na nachádzajú nástenné maľby zo 14. storočia zobrazujúce ukrižovaného Krista s Pannou Máriou, sv. Jánom a postavami biskupov. Na klenbe presbytéria sú fragmenty symbolov evanjelistov. Fasády kostola sú členené reštaurovanými románskymi štrbinovými oknami s polkruhovým záklenkom. Pod korunnou rímsou je zuborez a vlys zo šikmo kladených tehál. Veža je členená lizénami s bosážou a ukončená murovanou ihlancovou helmicou so štyrmi nárožnými vežicami. Na helmici je motív kríža, mesiaca a slnka.

 Trojičný stĺp, klasicistické súsošie z roku 1832. Obnovou prešiel v roku 1895 a 1921. Súsošie stojí na stĺpe so štvorcovým kanelovaným podstavcom. Pod súsoším je umiestnená socha anjela bez krídiel.

 Dedinská zvonica, drevená stavba z agátového dreva na pôdoryse štvorca z prelomu 19. a 20. storočia. Nachádzajú sa tu tri zvony, sv. Marek z roku 1798, sv. Jozef z roku 1927 a Panna Mária z roku 1924.

Šport 
V obci pôsobí futbalové mužstvo Slavoj Malá Mača, ktoré hrá Majstrovstvá okresu Galanta.

Referencie

Iné projekty

Externé odkazy 
 Oficiálna stránka obce
 Apsida.sk- profil románskeho kostola

 
Obce okresu Galanta
Jánovce (okres Galanta)

Jánovce sú obec na Slovensku v okrese Galanta.

Polohopis 
Obec leží v západnej časti Podunajskej nížiny v nadmorskej výške 120 m, na rozhraní Úľanskej mokrade a Žitného ostrova. V blízkosti tečie Malý Dunaj a Čierna Voda. Reliéf je rovinný s minimálnym relatívnym kolísaním výšky (1 m). Kataster obce je odlesnený, pôvodné vŕbovo-topoľové lužné lesy boli odstránené a zachovali sa len v podobe lesných pásov v terénnych depresiách bývalých tokov a riečnych ramien (Ereč). Úrodné černozemné a lužné pôdy sú intenzívne poľnohospodársky využívané. Klíma je teplá s malým množstvom zrážok. V mohutných štrkopieskových vrstvách sa nachádzajú veľké zásoby podzemných vôd, dopĺňané infiltráciou z Dunaja. V blízkosti sa nachádza vodný zdroj Jelka s výdatnosťou takmer 1000 l/s, zásobujúci pitnou vodou značnú časť západného Slovenska. Celé územie obce spadá do Chránenej vodohospodárskej oblasti Žitný ostrov.

Obec Jánovce leží 32 km od Bratislavy, 10 km od Senca a 17 km od Galanty. Ide o malú obec, s počtom obyvateľov, aktuálne k marcu 2009 je v obci k trvalému pobytu nahlásených 444 obyvateľov, 203 mužov a 241 žien. Na základe administratívno-správneho členenia z roku 1996 patrí do Trnavského kraja a okresu Galanta.

Dejiny 
Čisto z hospodárskych potrieb na rodinnom majetku Pálfiovcov vzniká samostatná obec Jánovce. Stalo sa, že grófka Gabriela de Colloredo zanechala územie dnešných Jánoviec Jánovi Pálfimu ml. a pomohla tak založiť obec, ktorá dostala pomenovanie po novom majiteľovi Jánovi Pálfim "Jánovce".

Stalo sa tak v roku 1792 a už v roku 1795 bol vyhotovený katastrálny plán (overený hlavným župným zememeračom), ktorý je vlastne plánom obce Jánovce.

Symboly obce 
Poddanská dedina Jánovce dostala pri svojom vzniku aj svoj znak, ktorý používala po desaťročia ako obecnú pečať.

Znak Jánoviec predstavuje tri pšeničné klasy, previazané stuhou, upevnené kosákom. Kruhopis pečate znie Janosháza Község - čiže Matúšova zem Jánovce obec.

Občianska vybavenosť 
V obci sa nachádza materská škola a základná škola, v ktorej je umiestnená aj miestna knižnica, budova obecného úradu, kultúrny dom, futbalový štadión ako aj potraviny a miestne pohostinstvo a pekáreň s malopredajňou.

V obci je moderný rímskokatolícky kostol z roku 1935, spadajúci pod farnosť vo Veľkých Úľanoch. V rokoch 2003-2004 prešiel kompletnou rekonštrukciou, vrátane úprav okolia. V obci sú dva cintoríny, rímskokatolícky a evanjelický.

Referencie

Externé odkazy 
 Oficiálna stránka obce

 
Obce okresu Galanta
Horné Saliby

Horné Saliby sú obec na Slovensku v okrese Galanta.

Dejiny 
Obec sa spomína v roku 1158 ako súčasť opátstva na Panónskom vrchu s názvom Zele. V 16. storočí patrila Thurzovcom, Báthoryovcom a v 17. storočí Esterházyovcom. Viedenská arbitráž 1938 prisúdila obec Maďarsku, kam patrila do roku 1945. V roku 1947 boli do obce presídlení dolnozemskí Slováci z Maďarska. 

17. júla 1957 pricestoval do Česko-Slovenska vietnamský prezident Ho Či Min a navštívil okrem iného aj jednotné roľnícke družstvo v Horných Salibách. Pri príležitosti výročia 60 rokov od tejto udalosti bola v obci odhalená pamätná tabuľa.

Pri príležitosti 75. výročia výmeny obyvateľstva medzi Maďarskom a Československom bola osadená pamätná tabuľa na budove obecnej knižnice.

Kultúra a zaujímavosti

Pamiatky 
 Rímskokatolícky Kostol sv. Vavrinca Diakona, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z roku 1775. Stojí na mieste staršej, pravdepodobne stredovekej stavby zbúranej v roku 1770. Donátorom kostola bol František Esterházy, autorom projektu je Jakub Fellner. V roku 1823 kostol vyhorel. Poškodený bol aj počas druhej svetovej vojny. Presbytérium je zaklenuté konchou, loď pruskými klenbami. Fasády kostola sú členené zdvojenými lizénami a polkruhovo ukončenými oknami. Veža vyrastá zo štítového priečelia, je členená pilastrami a ukončená korunnou rímsou s terčíkom s hodinami a ihlancovou helmicou.

 Evanjelický kostol, jednoloďová tolerančná stavba s polygonálnym ukončením presbytéria a mierne predstavanou vežou, z rokov 1786-1790. V rokoch 1856-1861 prešiel klasicistickou prestavbou, keď bola pristavaná aj veža. Počas druhej svetovej vojny bola poškodená veža, obnovená bola v roku 1976. Ďalšou obnovou prešiel v roku 1988. Interiér je plochostropý, nachádzajú sa tu bočné empory na stĺpoch. Nachádza sa tu klasicistický kazateľnicový oltár z roku 1859 s obrazom Kristus v Getsemanskej záhrade od bratislavského maliara Michala Aumayra. Neoklasicistická krstiteľnica pochádza z roku 1878, organ je z druhej polovice 19. storočia. Fasády kostola sú členené masívnymi pilastrami a polkruhovo ukončenými oknami s profilovanými šambránami. Veža je v spodnej časti členená kordóvovou rímsou s trojuholníkovým štítom s tympanónom, v hornej časti lemovná pilastrami. Ukončená je korunnou rímsou s trojuholníkovými štítmi a atypickou barokovou helmicou.

Občianska vybavenosť 
Hospodársky rast od roku 1938 umožnil vybudovanie termálneho kúpaliska a ďalších novostavieb.

Referencie

Iné projekty

Externé odkazy 
 Oficiálna stránka obce

 
Obce okresu Galanta
Trstice

Trstice sú obec na juhozápadnom Slovensku v Trnavskom kraji v okrese Galanta.

Polohopis 
Obec sa nachádza na Podunajskej nížine. V niektorých etnografických materiáloch sa toto územie označuje ako Matúšova zem (Mátyusföld). Neďaleko obce tečie Malý Dunaj, ktorý v minulosti niekoľkokrát ohrozoval životy a majetky obyvateľov tejto rázovitej obce na južnom Slovensku.

Dejiny 
Prvá najznámejšia zmienka o obci Trstice (maďarsky Nádszeg) pochádza z roku 1608. Obec patrila pod rôznych majiteľov. Striedali sa roky pokojné a bohaté s rokmi nepokojnými a chudobnými (turecké vpády, obdobie svetových vojen). Podľa sčítania obyvateľov z roku 2001 žilo v obci 3795 obyvateľov.

Obyvateľstvo 
Obec Trstice patrí medzi typické obce južného Slovenska, v ktorých žijú obyvatelia slovenskej a maďarskej národnosti. Obyvateľstvo maďarskej národnosti však tvorí väčšinu obyvateľstva obce. Po náboženskej stránke sú Trstice typickou rímskokatolíckou obcou.

Etnické zloženie obyvateľstvaMaďari - 93,73 %Slováci - 4,74 %Rómovia - 0,97 %Česi  - 0,37 %a iní

Náboženské zloženie obyvateľstvarímski katolíci - 95,47 %bez vyznania - 2,48 %protestanti (evanjelici, reformovaní) - 0,66 %grécki katolíci - 0,05 %

Kultúra a zaujímavosti

Pamiatky 
 Rímskokatolícky kostol sv. Štefana kráľa, trojloďová neogotická stavba s polygonálnym ukončením presbytéria, transeptom a predstavanou vežou, z rokov 1903-1904. Donátormi kostola boli Esterháziovci. Stojí na mieste staršieho barokového kostola z roku 1717. Presbytérium má rebrovú neogotickú klenbu, bočné lode sú zaklenuté skliepkovou klenbou. Hlavná loď s transeptom je plochostropá. Nachádza sa tu neogotické zariadenie, hlavný oltár s obrazom sv. Štefana ako odovzdáva korunu Panne Márii, s bočnými sochami sv. Ladislava a sv. Imricha. Kazateľnica je tiež neogotická, z doby vzniku kostola. Fasády sú členené opornými piliermi a oknami so šambránami ukončenými lomeným oblúkom. Transept má trojuholníkové štíty, pod ktorými sú umiestnené rozetové okná. Veža je členená lizénovými rámami s vlysmi s motívom lomeného oblúka a ukončená ihlancovou helmicou.

 Socha sv. Jána Nepomuckého z 18. storočia.

 Socha sv. Vendelína z 19. storočia.

 Socha sv. Trojice z roku 1825.

Referencie

Externé odkazy 
 Oficiálna stránka obce

 
Obce okresu Galanta
Bánovce nad Ondavou

Bánovce nad Ondavou sú obec na Slovensku v okrese Michalovce.

Polohopis 
Obec leží uprostred Východoslovenskej nížiny, pri sútoku Tople a Ondavy, v juhozápadnej časti Pozdišovskej pahorkatiny medzi mestami Trebišov a Michalovce. Bánovce nad Ondavou sú na vyvýšenine, nížinná časť je pokrytá sprašovými uloženinami, na pahorkatine má čiernozemné, miestami slané pôdy.

V katastrálnom území sa nachádza v nižších vrstvách zemný plyn a od 20 do 100 m n. m. sa nachádzajú zvodnené horizonty artézskej vody výbornej kvality.

Kultúra a zaujímavosti

Pamiatky 
 Reformovaný kostol, jednoloďová neoklasicistická stavba s polygonálnym záverom a predstavanou vežou, z roku 1867. Stojí na mieste staršieho kostola zo 17. storočia. Roformovaný zbor tu existuje už od roku 1610. Významným faktom histórie miestneho zboru je zavedenie východoslovenského dialektu slovenčiny ako bohoslužobného jazyka v polovici 18. storočia. Úpravou kostol prešiel v roku 1924. Vo veži je umiestnený zvon pochádzajúci z pôvodného kostola, dielo prešovského zvonolejára J. Wierda z roku 1648. Fasády kostola sú hladké, členené polkruhovo ukončenými oknami. Veža je členená lizénovými rámami a ukončená ihlancovou helmicou. 

 Dedinská zvonica, drevená ľudová stavba na pôdoryse štvorca so stanovou strechou z 20. rokov 20. storočia.

 Pohrebná kaplnka Lehotských, osemuholníková klasicistická stavba z 19. storočia. V nedávnej dobe bola realizovaná prístavba kaplnky a vznikol tak rímskokatolícky kostol Ružencovej Panny Márie.

Referencie

Externé odkazy 
 Oficiálna stránka obce
 RKC Bánovce nad Ondavou– stránka miestneho cirkevného zboru

 
Obce okresu Michalovce
Zemplínske Kopčany

Zemplínske Kopčany sú obec na Slovensku v okrese Michalovce.

Kultúra a zaujímavosti

Pamiatky 
 Reformovaný kostol, jednoloďová klasicistická stavba so segmentovým záverom a predstavanou vežou, z konca 18. storočia. Historizujúcou úpravou a rozšírením prešiel v roku 1900, keď bola postavená veža. Zariadenie kostola pochádza z doby jeho prestavby. Fasády kostola sú členené pilastrami a polkruhovo ukončenými oknami. Veža je členená lizénovými rámami, v hornej časti pilastrami a ukončená trojuholníkovými štítmi a ihlancovou helmicou.  

 Rímskokatolícky kostol Nanebovzatia Panny Márie, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z rokov 1795-1817. Úpravami prešiel v rokoch 1888 a 1913-1914. Interiér je zaklenutý pruskými klenbami. Nachádza sa tu klasicistická kazateľnica, na bočnom oltári je obraz sv. Jánan Nepomuckého od E. Révésza z roku 1857. Fasády kostola sú hladké so segmentovo ukončenými oknami. Veža vystupuje z priečelia vo forme rizalitu. Je členená pilastrami a ukončená korunnou rímsou.

Referencie

Externé odkazy 
 Oficiálna stránka obce

 
Obce okresu Michalovce
Petrikovce

Petrikovce sú obec na Slovensku v okrese Michalovce.

Kultúra a zaujímavosti

Pamiatky 
 Gréckokatolícky kostol Najsvätejšieho srdca Ježišovho, jednoloďová klasicistická stavba so segmentvým ukončením presbytéria a predstavanou vežou, z obdobia okolo roku 1800. Stojí na mieste drevenej modlitebne z roku 1726. Fasády chrámu sú členené lizénami a polkruhovo ukončenými oknami, veža má nárožné zaoblenia, ukončená je zvonovitou helmicou s laternou.

Referencie 

 
Obce okresu Michalovce
Laškovce

Laškovce sú obec na Slovensku v okrese Michalovce. Obec má 668 obyvateľov (k 31. 12. 2015).

Kultúra a zaujímavosti

Pamiatky 
 Gréckokatolícky kostol Nanebovzatia Panny Márie, jednoloďová barokovo-klasicistická stavba s polygonálnym ukončením presbytéria a mierne predstavanou vežou, z 80. rokov 18. storočia. Obnovou prešiel v roku 1922. V interiéri sa nachádza drevená korýtková klenba. Fasády chrámu sú členené polkruhovo ukončenými oknami so šambránami. Veža je ukončená korunnou rímsou s terčíkom a barokovou helmicou s laternou.

Referencie

Externé odkazy 
 Oficiálna stránka obce

 
Obce okresu Michalovce
Krásnovce

Krásnovce sú obec na Slovensku v okrese Michalovce.

Polohopis 
Krásnovce ležia v severnej časti Východoslovenskej nížiny, na západnom vale Laborca, v nadmorskej výške okolo 108 m.

Dejiny 
Kráľ Žigmund v roku 1403 daroval šľachticom zo Žbiniec časť panstva Pozdišovce, ku ktorému patrila aj dedina Krásnovce. V darovacej listine je najstaršia správa o tejto dedine. V listinách z 15. a 16. storočia sa vyskytuje pod názvom Krazna. V obci sa nachádza malá zvonica.

Obyvateľstvo

Náboženské zloženie

1910 
spolu obyvateľov: 513

 evanjelická cirkev (luteráni) - 205
 gréckokatolícka cirkev - 160
 rímskokatolícka cirkev - 100
 židovské vyznanie - 44
 reformovaná kresťanská cirkev (kalvíni) - 4

1930 
spolu obyvateľov: 519

 evanjelická cirkev (luteráni) - 167
 gréckokatolícka cirkev - 151
 rímskokatolícka cirkev - 132
 židovské vyznanie - 37
 reformovaná kresťanská cirkev (kalvíni) - 16
 bez vyznania a iné - 16

2011 

spolu obyvateľov: 609

 rímskokatolícka cirkev - 237
 evanjelická cirkev (luteráni) - 131
 gréckokatolícka cirkev - 101
 pravoslávna cirkev - 80
 reformovaná kresťanská cirkev (kalvíni) - 35
 bez vyznania a nezistení - 20
 iné- 5

Referencie

Externé odkazy 
 Oficiálna stránka obce

 
Obce okresu Michalovce
Falkušovce

Falkušovce () sú obec na Slovensku v okrese Michalovce, ležiaca uprostred Východoslovenskej roviny, na východnom agradačnom vale rieky Ondava, v nadmorskej výške okolo 104 m n. m.

Dejiny 
K obci sa viažu archeologické nálezy z paleolitu, neolitu a zo strednej doby bronzovej. V rokoch 1953 – 1954 zaregistroval Karel Andel v polohe Pod Dričkami kultúrne bližšie nezaradený eneolitický materiál a na základe nálezov z polohy Hercecká moľva zaradil obec do skupiny lokalít s prítomnosťou pamiatok zo záveru doby bronzovej až začiatku doby halštatskej. V polohe Pri Osade bola v profile hliniska objavená prerušená kultúrna vrstva s črepovým materiálom z doby halštatskej a doby rímskej. V roku 1961 objavil Jozef Paulík počas archeologického prieskumu v tamojšej tehelni zlomky nádob dáckeho rázu.

Prvá písomná zmienka o Falkušovciach pochádza z nedatovanej listiny Jágerskej kapituly z 13. storočia, v ktorej oznamuje kráľovi Ondrejovi III., že pozvala šľachtica MIkuláša v jeho dedine Falkušovce na riešenie sporu s iným šľachticom. V písomnostiach sa vyskytuje pod názvom Folkus, Falkos.

Obec patrila zemanom, neskôr viacerým zemepánom. Obyvatelia sa zaoberali poľnohospodárstvom. Obec sa zapojila do cholerového povstania v roku 1831. Väčšina jej obyvateľstva konfesijne prislúchala ku gréckokatolíckej cirkvi – v roku 1831 obec obývalo 468 gréckokatolíkov a len 39 rímskokatolíkov.

Názov 
Vývin názvu obce
 1290 - 1300 – Folkus
 1384 – Falkus
 1773 – Falkus, Falkasowcze
 1786 – Falkusch, Falkussowce
 1808 – Falkus, Falkussowce
 1863 - 1913 – Falkus
 1920 – Falkušovce

Názov obce pochádza z osobného mena Falkuš.

Kultúra a zaujímavosti

Pamiatky 
 Gréckokatolícky Chrám nanebovstúpenia Pána, jednoloďová barokovo-klasicistická stavba s polkruhovým ukončením presbytéria a mierne predstavanou vežou, z roku 1779. Obnovou prešiel v roku 1927. Interiér chrámu je zaklenutý pruskými klenbami, záver konchou. Jeho zariadenie pochádza z rokov 1925-1927. Fasády chrámu sú členené lizénami a polkruhovo ukončenými oknami. Veža má nárožné zaoblenia, ukončená je korunnou rímsou s terčíkom a barokovou helmicou.

Referencie

Externé odkazy 
 Oficiálna stránka obce

 
Obce okresu Michalovce
Horovce (okres Michalovce)

Horovce sú obec na Slovensku v okrese Michalovce.

Referencie

Pozri aj 

 Bisce

Externé odkazy 
 Oficiálna stránka obce

 
Obce okresu Michalovce
Budince

Budince () sú obec na Slovensku v okrese Michalovce.

Obyvateľstvo

2011 

*údaj z Atlasu rómskych komunít z roku 2013

1880

Referencie 

 
Obce okresu Michalovce
Kapušianske Kľačany

Kapušianske Kľačany sú obec na Slovensku v okrese Michalovce.

Kultúra a zaujímavosti

Pamiatky 
 Reformovaný kostol, jednoloďová pôvodne klasicistická stavba s pravouhlým záverom, transeptom a predstavanou vežou, z roku 1834. V roku 1930 prešiel zásadnou neogotickou úpravou, keď bola postavená veža. V interiéri sa nachádza klasicistická kazateľnica z doby vzniku kostola. Fasády kostola sú členené oknami s lomeným oblúkom. Veža je v spodnej časti dekorovaná nárožnými skoseniami, horná časť je oktogonálna s trojuholníkovými štítmi a ihlancovou helmicou.

Referencie

Externé odkazy 
 Oficiálna stránka obce

 
Obce okresu Michalovce
Beša (okres Michalovce)

Beša je obec na Slovensku v okrese Michalovce.

Kultúra a zaujímavosti

Pamiatky 
 Reformovaný kostol, jednoloďová klasicistická stavba s pravouhlým záverom a predstavanou vežou, z roku 1793. Obnovou prešiel v rokoch 1836 a 1903. Fasády kostola sú členené lizénovými rámami a polkruhovo ukončenými oknami. Veža je členená lizénovými rámami, má nárožné zaoblenia, ukončená je korunnou rímsou s terčíkom s hodinami a zvonovitou helmicou.

Referencie

Externé odkazy 
 Oficiálna stránka obce

 
Obce okresu Michalovce
Poruba pod Vihorlatom

Poruba pod Vihorlatom je obec na Slovensku v okrese Michalovce.

Polohopis 
Má 617 obyvateľov. Obec leží pod Vihorlatskými vrchmi.

Kultúra a zaujímavosti

Pamiatky 
 Gréckokatolícky kostol sv. Marka apoštola, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty, z polovice 19. storočia. V roku 1918 kostol vyhorel, následne prešiel obnovou. Zariadenie pochádza z doby jeho výstavby. Fasády kostola sú členené lizénami a polkruhovo ukončenými oknami. Veža vyrastá z hmoty stavby vo forme rizalitu, je ukončená ihlancovou helmicou.

Referencie

Externé odkazy 
 Oficiálna stránka obce

 
Obce okresu Michalovce
Lesné

Lesné je obec na Slovensku v okrese Michalovce.

Dejiny 
Prvá písomná zmienka je z roku 1254. Po neúrode v roku 1830 postihla v roku 1831 obec cholera od 27. júla do 17. augusta. Zomrelo na ňu 44 ľudí (matrika zomrelých uvádza ich počty: gréckokatolíkov 37, rímskokatolíkov 6, židov 1). Táto epidémia podnietila na Zemplíne vypuknutie známeho roľníckeho povstania.

Kultúra a zaujímavosti

Pamiatky 
 Gréckokatolícky kostol Nanebovstúpenia Pána, jednoloďová pôvodne gotická stavba s pravouhlým ukončením presbytéria a vežou tvoriacou súčasť jej hmoty, zo 14. storočia. Pôvodne bol kostol rímskokatolícky a bol zasvätený Všetkým svätým. V rokoch 1609-1625 patril kostol reformovaným veriacim. Výraznými úpravami prešiel v 19. storočí a v prvej polovici 20. storočia. V interiéri boli pri prieskume v rokoch 2004-2005 nájdené fragmenty stredovekej freskovej výmaľby. Nachádza sa tu stredoveká kamenná krstiteľnica a neobarokový ikonostas. Fasády chrámu sú hladké, veža je ukončená barokovou helmicou.

Referencie

Externé odkazy 
 Oficiálna stránka obce

Zdroj 
 Kizling, Ján: Nižný Hrabovec 1357-1997. Hencovce : obecné zastupiteľstvo obce Nižný Hrabovec, 1997. 80 s.

 
Obce okresu Michalovce
Ložín

Ložín je obec na Slovensku v okrese Michalovce. Leží uprostred Východoslovenskej nížiny, na Zemplíne, približne 10 km severovýchodne od Trebišova a 12 km juhozápadne od Michaloviec.

Dejiny 
Staršie názvy obce: Lazón, Losin (1773), Lazon (1786), Lazony, Lozýn (1808), Lozony (1863), Lazony (18731913), Ložín (1920).

Kultúra a zaujímavosti

Pamiatky 
 Rímskokatolícky kostol sv. Petra a Pavla, jednoloďová pôvodne gotická stavba s pravouhlým ukončením presbytéria a predstavanou vežou, z prvej polovice 14. storočia. Pôvodným patrocíniom kostola bolo sv. Jána Krstiteľa. Neskorogotickou úpravou prešiel v tretej tretine 15. storočia. Od reformácie bol kostol evanjelický až do roku 1728. V 18. storočí prešiel barokovou úpravou a v roku 1896 neogotickou, ktorá mu dala súčasnú podobu. V tejto etape bola pristavaná aj veža. V interiéri kostola sa dochovali dva renesančné epitafy miestnych zemanov Monokyovcov. Fasády kostola sú členené opornými piliermi a oknami s lomeným oblúkom a šambránami. Veža je členená opornými piliermi a ukončená ilancovou helmicou.

 V minulosti sa v obci nachádzal kaštieľ Andrášiovcov, dvojpodlažná baroková bloková stavba z 18. storočia. Zbúraný bol okolo roku 1927.

Doprava 
Obcou prechádza cesta II. triedy 554. Katastrom obce vedú železničné trate Michaľany – Łupków a Bánovce nad Ondavou – Veľké Kapušany, najbližšou stanicou je 
železničná stanica v susedných Bánovciach nad Ondavou, približne 2 km severne od centra Ložína.

Osobnosti obce

Rodáci 
 Štefan Povchanič (* 1939) – vysokoškolský pedagóg, prekladateľ z francúzskeho jazyka.

Referencie

Literatúra

Pozri aj 
 susedné obce: Bánovce nad Ondavou, Žbince, Hatalov, Dúbravka, Bracovce

Iné projekty

Externé odkazy 
 Oficiálna stránka obce

 
Obce okresu Michalovce
Kusín

Kusín je obec na Slovensku v okrese Michalovce.

Polohopis 
Leží na brehu Zemplínskej šíravy, v nadmorskej výške okolo 120 m n m.

Kultúra a zaujímavosti

Pamiatky 
 Gréckokatolícky kostol Najsvätejšej Trojice, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty, z roku 1865. Interiér je zaklenutý pruskými klenbami. Fasády chrámu sú hladké, členené polkruhovo ukončenými oknami. Veža je ukončená barokovou helmicou s laternou.

Referencie

Iné projekty

Externé odkazy 
 Oficiálna stránka obce

 
Obce okresu Michalovce
Klokočov (okres Michalovce)

Klokočov je obec na Slovensku v okrese Michalovce.

Polohopis 
Obec je jedným z významných rekreačných centier na severnom brehu Zemplínskej šíravy, na južnom úpätí vulkanického pohoria Vihorlat.

Kultúra a zaujímavosti

Pamiatky 
 Gréckokatolícky chrám Zosnutia Presvätej Bohorodičky, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1835. Obnovou prešiel v roku 1945. Interiér je zaklenutý pruskou klenbou. Nachádza sa tu neobarokový baldachýnový oltár a ikonostas z roku 1898. Bočný oltár s maľbami od P. Bogdánskeho je z roku 1880. Fasády chrámu majú nárožné skosenia, sú členené segmentovo ukončenými oknami so šambránami. Veža je ukončená korunnou rímsou s terčíkom a zvonovitou helmicou s laternou. Chrám je významným pútnickým miestom Zemplína a najväčším Košickej eparchie. Nachádza sa tu kópia zázračnej ikony Presvätej Bohorodičky. Pôvodná ikona bola napísaná neznámym ikonopiscom na dreve, ikona údajne slzila v roku 1670, keď bola zneuctená vojakmi reformovaného vierovyznania, ktorí vtrhli do dediny, zničili ikonostas a podpálili chrám. Dnešná ikona Bohorodičky je druhou kópiou, korunovaná bola v roku 1948. Hlavná púť sa koná v druhej polovici augusta, okolo sviatku Zosnutia presvätej Bohorodičky (15. augusta), spravidla v sobotu a nedeľu. Okrem toho sa tu cez rok konajú aj menšie púte.

Referencie

Iné projekty

Externé odkazy 
 Oficiálna stránka obce

 
Obce okresu Michalovce
Gréckokatolícke pútnické miesta
Kačanov

Kačanov je obec na Slovensku v okrese Michalovce.

Referencie

Externé odkazy 
 Oficiálna stránka obce

 
Obce okresu Michalovce
Hatalov

Hatalov () je obec na Slovensku v okrese Michalovce.

Dejiny 
Ako vlastníctvo zemana Gothala sa osada spomína v roku 1278. Jej dejiny sú bohaté. Kedysi tu stál hrad, liehovar Widderovcov, v prevádzke bol parný mlyn. Obyvatelia boli poľnohospodári a ovocinári. V roku 1910 tu žila maďarská menšina, ktorá dnes už nie je zrejmá. Obec po Trianone pripadla Česko-Slovensku. Po hrade sa nezachovali žiadne stopy, pravdepodobná lokalita je v poli smerom na Budkovce. Cez výhybňu Hatalov vedie prvá železničná trať postavená štátom po roku 1918 (dĺžka 20 kilometrov, smer Vojany – Bánovce nad Ondavou).

Najstaršie osídlenie je doložené nálezmi z doby eneolitu, bronzovej, halštatskej, z doby rímskej i z 9. až 10. storočia. V rámci Uhorska patrili Hatalov až do roku 1918 do Zemplínskej župy. Dnešná obec pochádza z pôvodnej slovenskej, slovanskej osady spred 11. storočia. Výnimočne túto lokalitu označovali aj ako Nižné Žbince.

Najstaršiu písomnú zmienku o  tunajšom sídle nachádzame v roku 1326 a v tomto období patrilo k pozdišovskému panstvu rodiny Ákoš. V písomných záznamoch z 14. až 16. storočia sa obec vyskytuje pod názvom Gatal a Gataly a v tom čase patrila miestnym zemanom, z ktorých minimálne jeden študoval na viedenskej univerzite.

Najneskôr v 16. storočí v  dedine postavili murovaný kostol a v roku 1600 tu stáli dve kúrie (šľachtické sídlo), kostol, fara a škola. Na prelome 16. a 17. storočia Hatalov patril medzi stredne veľké dediny aj so šľachtickým obyvateľstvom. V dôsledku rozličných okolností bol Hatalov začiatkom 18. storočia bez obyvateľstva. V druhej polovici 18. storočia vďaka príchodu nového obyvateľstva sa postupne zvyšoval ich počet.

V  Hatalove vlastnili majetky členovia viacerých šľachtických rodín. V 19. storočí v Hatalove stál aj kaštieľ s rozsiahlou záhradou. Zároveň sa tu v tomto období spomína liehovar.

V roku 1973 bol do užívania odovzdaný miestny rímskokatolícky kostol.

Osobnosti obce

Pôsobili tu 
 Andrej Hajduk (* 1948), politik, poslanec NRSR za stranu KDH.

Referencie

Externé odkazy 
 Oficiálna stránka obce

 
Obce okresu Michalovce
Dúbravka (okres Michalovce)

Dúbravka je obec na Slovensku v okrese Michalovce.

Kultúra a zaujímavosti

Pamiatky 
 Gréckokatolícky kostol Narodenia Presvätej Bohorodičky, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1939. Interiér je zaklenutý pruskými klenbami. Zariadenie kostola pochádza z doby jeho výstavby. Fasáda je čenená dekoratívnymi opormými piliermi a polkruhovo ukončenými oknami so šambránami. Veža vyrastá zo štítového priečelia s volútami. V hornej časti je osmiboká, ukončená korunnou rímsou s terčíkom s hodinami a barokovou helmicou s laternou.

Referencie

Externé odkazy 
 Oficiálna stránka obce

 
Obce okresu Michalovce
Drahňov

Drahňov je obec na Slovensku v okrese Michalovce.

Kultúra a zaujímavosti

Pamiatky 
 Reformovaný kostol, jednoloďová klasicistická stavba s pravouhlým záverom a predstavanou vežou, z roku 1836. V interiéri sa nachádza zariadenie z doby jeho výstavby a trojramenná empora. Fasády kostola sú členené lizénovými rámami, nárožia má zaoblené, konkávne prehnutá veža vyrastá zo štítového priečelia dekorovaného amforami. Veža je členená pilastrami a ukončená korunnou rímsou s terčíkom a zvonovitou helmicou.  

 Pohrebná kaplnka, neoklasicistická stavba z 50. 19. storočia. Autorom projektu stavby je K. Gerster. Stavba predstavuje inšpiráciu gréckym typom chrámu in antis. Fasády kaplnky, mauzólea, sú členené pilastrami, priečelie je riešené ako trojosový portikus nesený iónskymi stĺpmi, ukončený trojuholníkovým štítom s tympanónom.  

 Lóňaiovský kaštieľ, dvojpodlažná klasicistická stavba na pôdoryse písmena L z roku 1812. Stojí na staršom, možno renesančnom základe Daróciovského kaštieľa. Úpravou prešiel v roku 1836. Kratšie záhradné krídlo je prízemné s otvorenými arkádami. V minulosti sa v kaštieli nachádzal bohatý archív a knižnica, ktorá bola po druhej svetovej vojne rozkradnutá. V kaštieli po vojne sídlila základná škola. Fasáde budovy dominuje štvorosové priečelie s rizalitom ukončeným trojuholníkovým štítom s tympanónom.

Referencie

Externé odkazy 
 Oficiálna stránka obce

 
Obce okresu Michalovce
Rakovec nad Ondavou

Rakovec nad Ondavou je obec na Slovensku v okrese Michalovce.

Dejiny 
Prvá písomná zmienka o obci je z roku 1252. Po neúrode v roku 1830 postihla v roku 1831 obec cholera. V obci bola od 25. júla do 20. augusta. V Rakovci na ňu zomrelo 100 ľudí (matrika zomrelých uvádza ich počty: gréckokatolíkov 84, rímskokatolíkov 14, židov 2). Táto epidémia podnietila na Zemplíne vypuknutie známeho roľníckeho povstania.

Kultúra a zaujímavosti

Pamiatky 
 Sirmaiovská kúria, jednopodlažná klasicistická stavba z druhej polovice 18. storočia. Úpravami prešla v roku 1995. Stavbe dominuje trojosový rizalit. Fasády sú členené okennými osami so šambránami pretiahnutými na celú výšku objektu. Pri kúrii sa nachádza anglický park. 
 Biordiho kúria, jednopodlažná klasicistická stavba z druhej polovice 18. storočia. História kúrie pochádza z roku 1851. V roku 1956 bol Okresným národným výborom v Michalovciach zriadený ako Domov dôchodcov. Od roku 1962 celý objekt slúži ako Domov sociálnych služieb. 

 Gréckokatolícky kostol ochrany Presvätej Bohorodičky, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1760. Chrám má hladké fasády s polkruhovo ukončenými oknami. Veža členená lizénami je ukončená zvonovitou helmicou s laternou. 
 V tejto obci sa v roku 1857 narodil Štefan Miklósy (vlastným menom Štefan Mikloš), prvý biskup Hajdúdorožskej eparchie, v súčasnosti povýšená na archieparchiu siu iuris (dnešné Maďarsko). 
 Nový Gréckokatolícky chrám zasvätený rovnakému patriocíniu ako starší chrám - Ochrane Presvätej Bohorodičky (cirkevnoslovansky Pokrov). Nový chrám bol dokončený v roku 2001 a vysvätení košickým eparchom, biskupom Milanom Chauturom. Stavba chrámu predstavuje modernú byzantskú architektúru a vyznačuje sa na svoju dobu jedinečným dvanásťuholným pôdorysom stavby. 
 V obci sa nachádza druhý najstarší dub (dub letný - Quercus robur L.) na Slovensku. Výškou takmer 30 metrov a vekom viac ako 550 rokov patrí k najstarším na území Slovensko a podkarpatského oblúka. V 90. rokoch bol obvod duba spevnený betónom na mieste kde kedysi zasiahol do duba blesk a spôsobil jeho požiar. Zaujímavosťou je, že v katastri obce sa nachádza viacero stromov, ktorých vek dosahuje stovky rokov.

Referencie

Externé odkazy 
 Oficiálna stránka obce

Zdroje 
 Kizling, Ján: Nižný Hrabovec 1357-1997. Hencovce : obecné zastupiteľstvo obce Nižný Hrabovec, 1997. 80 s.
 Prof. Žeňuch DrSc., PhDr. Peter: Bohorodička v kultúrnych dejinách Slovenska : Slziaci klokočovský obraz Patrónky Zemplína, 2020. 94 - 95 s.

 
Obce okresu Michalovce
Vysoká nad Uhom

Vysoká nad Uhom je obec na Slovensku v okrese Michalovce.

Polohopis  
Vysoká nad Uhom leží vo východnej časti Východoslovenskej nížiny na nánosovom vale rieky Uh v nadmorskej výške okolo 109 m.

Kultúra a zaujímavosti

Pamiatky 
 Rímskokatolícky kostol Sedembolestnej Panny Márie, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, zo začiatku 19. storočia. Obnovou prešiel v roku 1937. Interiér je zaklenutý valenou klenbou, presbytérium lunetovou klenbou. Zariadenie kostola je novodobé. Fasády kostola sú členené lizénami a polkruhovo ukončenými oknami so šambránami. Veža je ukončená korunnou rímsou s terčíkom a ihlancovou helmicou. 

 Gréckokatolícky kostol Narodenia Presvätej Bohorodičky, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z prvej polovice 19. storočia. Úpravou prešiel v roku 1900 a po druhej svetovej vojne. Zariadenie kostola pochádza z doby jeho vzniku. Fasády chrámu sú členené lizénami a polkruhovo ukončenými oknami. Veža vyrastá z pilastrového priečelia vo forme rizalitu, je členená pilastrami a ukončená barokovou helmicou. 

 Reformovaný kostol, jednoloďová neoklasicistická stavba s polygonálnym záverom a vežou tvoriacou súčasť jej hmoty, z roku 1912. Kostol bol poškodený počas druhej svetovej vojny, obnovený bol v roku 1946. Fasády kostola sú hladké, členené polkruhovo ukončenými oknami. Veža vyrastá z priečelia vo forme rizalitu, je členená kordónovými rímsami, nachádza sa tu nápisová tabuľa s vročením pripomínajúca postavene kostola. Veža je ukončená trojuholníkovými štítmi a ihlancovou helmicou.

Zaujímavosti 
V obci zomrela Anna Kolesárová zastrelená vojakom Červenej armády. Dnes sa tam (nie na mieste streľby) nachádza Domček, tj. Pastoračné centrum Anny Kolesárovej - centrum mladých vo Vysokej nad Uhom

Osobnosti obce

Rodáci 
 Anna Kolesárová (* 1928 – † 1944), mučenica čistoty
 Michal Potocký (* 1912 – † 1996), rímskokatolícky kňaz, publicista, pedagóg

Referencie

Externé odkazy 
 Oficiálna stránka obce

 
Obce okresu Michalovce
Závadka (okres Michalovce)

Závadka je obec na Slovensku v okrese Michalovce.

Polohopis 
Obec Závadka sa svojou rozlohou a počtom obyvateľov zaradila medzi stredne veľké dediny rozprestierajúce sa v severnej časti Východoslovenskej nížiny v nadmorskej výške okolo 110 m.

Referencie

Externé odkazy 
 Oficiálna stránka obce

 
Obce okresu Michalovce
Blatná Polianka

Blatná Polianka (staršie Blatná Poľanka, maď. Sárosmező) je obec na Slovensku v okrese Sobrance.

Obyvateľstvo

Etnické a jazykové zloženie obyvateľstva 
údaje:

Náboženské zloženie obyvateľstva

Kultúra a zaujímavosti

Pamiatky 
 Reformovaný kostol, jednoloďová neoklasicistická stavba s polygonálnym záverom a predstavanou vežou, z roku 1906. Obnovou prešiel v roku 1931 a 1950. Fasády kostola sú členené pilastrami a polkruhovo ukončenými oknami. Veža je členená lizénovými rámami a ukončená korunnou rímsou so zuborezom, trojuholníkovými štítmi a ihlancovou helmicou. Na veži je vročenie postavenia kostola 1906 a jeho obnovy 1950.

Referencie

Pozri aj 

 Senianske rybníky

Externé odkazy 
 Oficiálna stránka obce
 RKC Blatná Polianka- stránka miestneho cirkevného zboru

 
Obce okresu Sobrance
Blatné Revištia

Blatné Revištia sú obec na Slovensku v okrese Sobrance.

Kultúra a zaujímavosti

Pamiatky 
 Gréckokatolícky kostol Narodenia Presvätej Bohorodičky, jednoloďová neoklasicistická stavba so segmentovým ukončením presbytéria a vežou tvoriacou súčasť jej hmoty, z roku 1883. Stojí na mieste staršej drevenej stavby. Obnovou prešiel v roku 1937. Interiér je zaklenutý pruskými klenbami. Zariadenie chrámu pochádza z doby jeho výstavby. Fasády chrámu sú členené lizénami a polkruhovo ukončenými oknami so šambránami. Veža je členená lizénovými rámami a ukončená zvonovitou helmicou s laternou.

Referencie

Externé odkazy 
 Oficiálna stránka obce

 
Obce okresu Sobrance
Kristy

Kristy sú obec na Slovensku v okrese Sobrance. Žije tu malé množstvo ľudí. Je tu viac seniorov ako mladších ľudí. Viac ako 30% obyvateľov je rómov.

Kultúra a zaujímavosti

Pamiatky 
 Reformovaný kostol, jednoloďová neoklasicistická stavba s polygonálnym záverom a predstavanou vežou, z rokov 1903-1904. Obnovou prešiel po poškodení z druhej svetovej vojny v roku 1949, no v roku 1951 vyhorel a musel byť znovu obnovený. Fasády kostola sú hladké s polkruhovo ukončenými oknami. Veža s vročením 1903 a 1977 je členená pilastrami, v hornej časti s nárožnými skoseniami, ukončená je ihlancovou helmicou.

Referencie

Externé odkazy 
 RKC Kristy- stránka miestneho cirkevného zboru

 
Obce okresu Sobrance
Nižná Rybnica

Nižná Rybnica je obec na Slovensku v okrese Sobrance.

Kultúra a zaujímavosti

Pamiatky 
 Gréckokatolícky kostol Ochrany Presvätej Bohorodičky, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1908. Fasády chrámu sú členené lizénami a polkruhovo ukončenými oknami. Veža vyrastá z priečelia vo forme rizalitu. Je členená lizénovými rámami a nárožnými skoseniami, ukončená je barokovou helmicou s laternou.

Referencie

Externé odkazy 
 Oficiálna stránka obce

 
Obce okresu Sobrance
Petrovce (okres Sobrance)

Petrovce sú obec na Slovensku v okrese Sobrance.

Polohopis 
V odlesnenej kotline pohoria Popričné leží v nadmorskej výške 290 m obec Petrovce. Obec je obklopená listnatými lesmi vhodnými na zber húb, poľovníctvo. V dedine je športový areál a dva rybníky, vhodné na turistiku alebo športový rybolov.

Referencie

Externé odkazy 
 Oficiálna stránka obce

 
Obce okresu Sobrance
Podhoroď

Podhoroď je obec na Slovensku v okrese Sobrance.

Dejiny 
Ako podhradská osada sa obec spomína v roku 1404. Prvá neoficiálna zmienka dokonca tvrdí, že obec bola osídlená už pred rokom 1302. Už od 13. storočia dominoval obci hrad Tibava, z ktorého je dnes už len zrúcanina. Jej obyvatelia boli väčšinou  poľnohospodári, pastieri, pálili vápno, uhlie a pracovali v miestnych lesoch. O prosperite dediny svedčila existencia mlyna v 18. storočí.

Kultúra a zaujímavosti

Pamiatky 
 Tibavský hrad, zaniknutý hrad nad obcou z konca 13. storočia. Prvá písomná zmienka o hrade je z roku 1337. Rozšírením prešiel okolo roku 1491. Do súčasnosti sa z hradu dochovali iba zvyšky základov. 

 Gréckokatolícky kostol sv. Bazila Veľkého, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z rokov 1838-1844. V interiéri sa nachádza barokový ikonostas s rokokovými prvkami pochádzajúci zo staršej stavby. Fasády chrámu sú hladké s polkruhovo ukončenými oknami. Veža vyrastá z priečelia vo forme rizalitu, má nárožné skosenia a je ukončená korunnou rímsou s terčíkom a barokovou helmicou s laternou.

Referencie

Externé odkazy 
 Oficiálna stránka obce

 
Obce okresu Sobrance
Porostov

Porostov je obec na Slovensku v okrese Sobrance.

Polohopis 
Porostov leží v severovýchodnej časti Východoslovenskej nížiny.

Dejiny 
Prvá písomná zmienka o obci je z roku 1412. Obec patrila panstvu Michalovce - Tibava. V roku 1427 mala 31 port. V 18. storočí sa útekmi poddaných vyľudňovala, v roku 1715 je zaznamenaných iba 9 domácností. V roku 1828 mal Porostov 45 domov a 436 obyvateľov. V 19. storočí vlastnili tunajšie majetky Tomčániovci, Véčeiovci, Tibaiovci. V rokoch 1870-1880 vrcholila vlna vysťahovalectva. Obyvateľstvo sa zaoberalo roľníctvom, ovocinárstvom a prácou v lesoch. Za prvej ČSR sa obyvatelia živili aj tkáčstvom. V rokoch 1939-1944 bola obec pripojená k Maďarsku.

Kultúra a zaujímavosti

Pamiatky 
 Gréckokatolícky kostol Povýšenia sv. Kríža, jednoloďová neoklasicistická stavba so segmentovým ukončením presbytéria a predstavanou vežou, z roku 1868. Obnovou prešiel v roku 1935. Interiér je zaklenutý pruskými klenbami. Nachádza sa tu ikonostas z roku 1892. Fasády chrámu sú členené opornými piliermi a polkruhovo ukončenými oknami so šambránami. Veža je členená lizénovými rámami a ukončená ihlancovou helmicou. Chrámovým sviatkom je 14. september - Povýšenie sv. úctyhodného kríža Ježiša Krista nad celým svetom.

Referencie 

 
Obce okresu Sobrance